Anastasijs II
Pāvests Anastasijs II (miris 498. gada 16. novembrī) bija Romas bīskaps no 496. gada novembra līdz nāvei 498. gada novembrī un līdz ar to katolisma tradīcijā tiek uzskatīts par vienu no Romas pāvestiem. Bija priestera dēls, dzimis Romā. Par pāvestu kļuva piecas dienas pēc priekšteča Gelasija I nāves. Anastasijs II bija nozīmīga persona šķelšanās pārtraukšanas centienos, tomēr tas izraisīja jaunu šķelšanos.